Norvegiya poytaxti Oslo shahri markazidagi Gryonlann tumaniga portlovchi qurilma o‘rnatildi. Sapyorlar bu shubhali qurilmani zararsizlantirishga erishgan. Associated Press nashri politsiya boshlig‘i Vidar Pedersenga asoslanib xabar berishicha, portlovchi qurilmani o‘rnatishda gumon qilingan shaxs qo‘lga olingan. Ammo uning shaxsi haqida ma’lum qilinmadi. Aniqlangan qurilma «vayronkor salohiyat»ga ega bo‘lmagan. Ammo hudud politsiya tomonidan o‘rab olingan va hududdagi restoranlar hamda boshqa muassasalar yopilib, odamlar evakuatsiya qilingan.